שימושים רפואיים לכסף

שימושים רפואיים לכסף (באנגלית: medical uses of silver) הוא מונח רחב, המתייחס למספר שימושים אפשריים ליסוד הכסף, הן ברפואה המערבית והן ברפואה האלטרנטיבית. מתברר כי ליוני כסף ישנה השפעה אנטי-ספטית, וניתן להשתמש בהם לצורך מניעת זיהומים במנגנונים שונים. עובדה זו שימשה את עולם הרפואה במשך עשרות שנים כאשר כסף היה אחד האמצעים המקובלים והנפוצים ביותר למניעת התפשטות זיהומים, עד הופעת האנטיביוטיקה. מחקרים הראו כי לכסף בצורתו כיסוד וגם כתרכובת יש השפעה רעילה על חיידקים, אצות, ופטריות בתנאים מסוימים. ההשפעה האנטי-בקטריאלית (נוגדת החיידקים) נובעת מנזק בלתי הפיך שגורמים יוני כסף לאנזימים מסוימים מקרומי התא של מחוללי המחלה. כך למעשה נוצר אפקט אנטי-ספטי (אפקט מחטא). השפעה זו מתגברת אף יותר בנוכחות שדה אלקטרו-מגנטי, כיוון ששדה זה גורם לשחרור יוני כסף בכמות מוגברת. כמות גדולה של יונים תגרום באופן פשטני לאפקט אנטי-בקטריאלי חזק יותר. במהלך תהליך הרג החיידקים יוני הכסף נבלעים על ידי החיידק, ולאחר חיסול החיידק היון זמין לפגיעה בחיידקים נוספים. כלומר, החיידקים שנפגעו ומתו יהוו מקור לכסף שישמש לחיסול חיידקים נוספים. Silver Sulfadiazin- SSD הוא תכשיר אנטיביוטי מקומי שנועד לשימוש במקרים של כוויות עמוקות ושטחיות על מנת למנוע התפתחות זיהום. ה-SSD התגלה בשנות ה-60 של המאה ה-20, והיה בשימוש כתרופת הבחירה במקרים של צורך בתכשיר מקומי אנטי דלקתי לטיפול בכוויות במשך מספר עשורים. עם זאת, עבודות מודרניות מהשנים האחרונות הראו כי תכשירים מודרניים מנעו זיהומים בצורה יותר טובה מ-SSD שהיה תרופת הבחירה במשך עשורים. לכן SSD אינו מומלץ יותר כתרופת הבחירה למניעת זיהום במקרים של כוויות עוריות. כיום, SSD אמנם אינו תרופת הבחירה כפי שהיה בעשורים קודמים, אך עדיין חלק מרשימת התרופות ההכרחיות כפי שפורסמו על ידי ארגון הבריאות העולמי, ונחשב אחת מהתרופות הבטוחות והאפקטיביות ביותר הנצרכות במערכת הבריאות. עם השנים נוספו מספר תרופות נוספות מבוססות SSD לטיפול בכוויות מדרגה שנייה ושלישית, שאושרו על ידי מנהל המזון והתרופות האמריקאי. במטה אנליזה שפורסמה בשנת 2017, והתייחסה למחקרים שבוצעו בין השנים 2000 ל-2015 נמצא כי לכסף השפעה אנטי-בקטריאלית חיובית, הגורמת לשיפור משמעותי באיכות החיים תוך סיכון נמוך ועלות-תועלת מצוינת. במטה אנליזה נוספת מ-2014 נמצא כי שימוש בתחבושות כסף האיץ את זמן הריפוי של פצעים, בהשוואה לפצעים אצל מטופלים שנחבשו בתחבושות שאינן מכילות כסף. במטה אנליזה של מחקרים קליניי מבוקרים משנת 2013 אף נמצא כי שימוש בתחבושות כסף מועיל בצורה מובהקת בטיפול בכיבים בוורידי הרגליים. לאור ראיות אלה מספר תחבושות מכילות כסף כגורם אנטי-בקטריאלי אושרו על ידי מנהל המזון והתרופות האמריקאי. בסקירה שיטתית משנת 2015 נמצא ציפוי כסף לצינור הנשמה תוך קני הוביל לירידה בסיכון ללקות ב-VAP - ventilator-associated pneumonia, בהשוואה למטופלים מונשמים בצינורות הנשמה אחרים. הירידה בסיכון לדלקת ריאות מקושרת הנשמה תורמת גם לחסכון בעלויות האשפוז של החולים. עבודות נוספות ככלל הסכימו עם מסקנה זו, אך מספר עבודות הזהירו כי עדיין יש צורך לנקוט אמצעי זהירות נוספים על מנת למנוע דלקות ריאה, וכי לא ברורה מידת העלות-תועלת של טיפול זה. סדרת מחקרים משנת 2011 מצאה קשר ברור בין שימוש בקטטרים מצופים שכבת כסף, לבין שיעור נמוך יותר של הופעת דלקות דרכי שתן המקושרות להחדר קטטר, ביחס לקטטר ללא ציפוי כסף. עם זאת, מחקרים נוספים על אף שהסכימו עם מסקנה זו הזהירו מפני העלות הגבוהה של מעבר לשימוש שגרתי בקטטרים מצופים כסף. מחקרים אחרים טענו כי העלות הגבוהה של הקטטרים המצופים מתקזזת כאשר לוקחים בחשבון את החסכון בהוצאה על טיפול בכמות גדולה יותר של מטופלים עם דלקות דרכי שתן. ההשפעה האנטי- דלקתית באה לידי ביטוי לא רק בקטטרי שתן, אלא גם למשל בקטטרים המוחדרים לווריד מרכזי. עם זאת, זרימת הדם הרציפה על הצנתר גורמת לשחיקה מהירה של שכבת הכסף והיעלמות האפקט לאחר כ-48 שעות. פטמות כסף נועדו לספק פתרון אידיאלי לנשים מניקות. הן מטפלות ומונעות כאבים, סדקים, דלקות ופטריות שנגרמו כתוצאה מהנקה/שאיבה. חברת ״סילברט״ (Silverette) האיטלקית החלה לשווקן בכל העולם מאז 2003 לאחר שבוצעו מחקרים מקיפים בבית החולים בפאודה, איטליה, בשיתוף רופאות, מיילדות ויועצות הנקה. החל מ 2021 הן נמכרות גם בישראל. בעידן טרום הצילום הדיגיטלי פלטות המכילות יוני כסף והלוגנים היו הסטנדרט המקובל בכל הקשר לסרט צילום רנטגן. במדינות מתפתחות סרטי רנטגן המכילים כסף עדיין מקובלים לשימוש בשל הדיוק הגבוה שניתן להשיג על ידי שימוש בהם, העלות הנמוכה, והזמינות הנמוכה של צילום דיגיטלי. בנוסף לשימושים שהוזכרו במעבדות מסוימות משתמשים בכסף על מנת לצבוע תאים מסוימים בגוון סגול כהה קבוע, כך שניתן יהיה לזהות אותם בצורה טובה יותר תחת המיקרוסקופ. התאים הצבועים בולטים בצורה טובה יותר לעין וכך ניתן להפריד אותם מיתר הרקמה. כסף מהווה חלק מהתרכובת המתכתית ממנה מייצרים מכשירים רפואיים רבים בתחומי אורתופדיה שיקומית, מכשירים לבביים מסוימים, וכן חלק מהנוזל בו משתמשים לסתימות דנטליות. על אף שרעילותו של הכסף נמוכה, אין לגוף האדם שימושים טבעיים ביוני כסף, ולכן אינו ערוך לפנות אותם. כאשר כסף נכנס לגוף בדרכים שונות (שאיפה, מערכת העיכול, הזרקה או במריחה על העור) הכסף נוטה להשתקע בגוף בכמויות קטנות, במיוחד בעור. שימוש ממושך בתכשירים המכילים כסף יכול לגרום להשתקעות של כמות גדולה של כסף בעור ויחד עם חשיפה לשמש יכול להיגרם מצב הנקרא ארגיריה. ארגיריה היא תופעה גופנית שמתבטאת בעיקר בשינוי גוון העור לכחול-אפרפר, ללא יכולת ריפוי. המחלה אינה נחשבת מסוכנת אך גורמת לפגמים קוסמטיים משמעותיים. שימוש עורי מקומי בכסף יכול להוביל לארגיריה מקומית, אולם הזרקה, שאיפה, ובליעה של כסף בכמויות גדולות יכולות להוביל לארגיריה מפושטת. בנוסף, לאנשים מסוימים יש אלרגיה לכסף ומנועים משימוש בתכשירים אלו. תכשירים ואמצעים המכילים כסף קיימים בשימוש נרחב בבתי החולים ויש להקפיד על הימנעות משימוש בהם במטופלים בעלי אלרגיה לכסף. בשל יכולותיו המחטאות כסף משמש גם לחיטוי מים במקומות רבים, לדוגמה בתחנת החלל הבינלאומית. בתי חולים גדולים רבים משתמשים במסננים המכילים נחושת וכסף כדי להתמודד עם זיהומים שונים הנוטים להתפתח בבתי חולים. ארגון הבריאות העולמי אף ממליץ על תכשירי כסף לטיהור מים במדינות מתפתחות, וכן על מסננים דרכם עוברים המים ומטוהרים. תמיסות המכילות כסף משווקות גם כתוסף מזון, בטענה שהמינרלים בהם יכולים לסייע במניעת מחלות שונות דוגמת סרטן, סוכרת, איידס, הרפס, שחפת ועוד, על אף שלא נמצאה הוכחה מדעית לטענה זו. בעקבות כך, תמיסות כסף נאסרו לשימוש במדינות מסוימות, ובמדינות רבות אחרות גורמים רגולטוריים שונים הפיצו אזהרות מפני השימוש בהם באינדיקציות שהוזכרו. עם זאת, תמיסות כסף עדיין משווקות תחת שמות שונים ותחת קטגוריות שמפוקחות בצורה הדוקה פחות בטענות מבוססות חלקית. השימוש הרפואי בכסף מגיע עוד לעת העתיקה, ואף הוזכר בכתבי היפוקרטס. עד שלביה המוקדמים של המאה ה-20 כסף היה בשימוש נרחב בתחומי הכירורגיה על מנת להוריד פוטנציאל זיהומים (תפרים המכילים כסף, משחות שונות ועוד). השימוש האנטי-ספטי בא לידי ביטוי גם במלחמת העולם הראשונה בה חיילים השתמשו בתחבושות המכילות כסף כדי לחבוש את הפצועים. החל משנות ה-40 של המאה ה-20, לאחר התפתחות האנטיביוטיקה המודרנית פחת השימוש בכסף כתכשיר אנטי-ספטי, אולם הוא עדיין בשימוש באינדיקציות מסוימות שפורטו. אחד השיקולים בשימוש בכסף למוצרים רפואיים הוא עלותו הגבוהה יחסית בהשוואה למוצרים אחרים שאינם מכילים כסף. למשל, לפי המרכז הלאומי הבריטי לשירותי בריאות ההוצאה על תחבושותה מכילות כסף בשנת 2006 הייתה 25 מיליון פאונד. העלות של תחבושות כסף הייתה 25% מהעלות הכוללת של תחבושות, על אף שכמותן בפועל הייתה רק 14%. אנטיביוטיקה מטא-אנליזה אנטיביוטיקה ארגיריה WHO Model List of Essential Medicines Alan B. G. Lansdown, Silver in health care: antimicrobial effects and safety in use, Current Problems in Dermatology 33, 2006, עמ' 17–34 doi: 10.1159/000093928 J. A. Spadaro, T. J. Berger, S. D. Barranco, S. E. Chapin, Antibacterial effects of silver electrodes with weak direct current, Antimicrobial Agents and Chemotherapy 6, 1974-11, עמ' 637–642 doi: 10.1128/aac.6.5.637 Omid Akhavan, Elham Ghaderi, Enhancement of antibacterial properties of Ag nanorods by electric field, Science and Technology of Advanced Materials 10, 2009-02, עמ' 015003 doi: 10.1088/1468-6996/10/1/015003 Racheli Ben-Knaz Wakshlak, Rami Pedahzur, David Avnir, Antibacterial activity of silver-killed bacteria: the "zombies" effect, Scientific Reports 5, 2015-04-23, עמ' 9555 doi: 10.1038/srep09555 Rosen's emergency medicine : concepts and clinical practice, Eighth edition, Philadelphia, PA, 2013, עמ' 814 Pediatric surgery. Volume 2, 7th ed, Philadelphia: Elsevier Saunders, 2012 Abhishek Adhya, Jayanta Bain, Oindri Ray, Avijit Hazra, Healing of burn wounds by topical treatment: A randomized controlled comparison between silver sulfadiazine and nano-crystalline silver, Journal of Basic and Clinical Pharmacy 6, 2014-12, עמ' 29–34 doi: 10.4103/0976-0105.145776 Mariana Teixeira Gomes, Gabriela Russo Soeiro Campos, Natália Piccolo, Cristiane Miranda França, Experimental burns: Comparison between silver sulfadiazine and photobiomodulation, Revista Da Associacao Medica Brasileira (1992) 63, 2017-01-01, עמ' 29–34 doi: 10.1590/1806-9282.63.01.29 Zjir M. Rashaan, Pieta Krijnen, Rachel R. M. Klamer, Inger B. Schipper, Nonsilver treatment vs. silver sulfadiazine in treatment of partial-thickness burn wounds in children: a systematic review and meta-analysis, Wound Repair and Regeneration: Official Publication of the Wound Healing Society [and] the European Tissue Repair Society 22, 2014-07, עמ' 473–482 doi: 10.1111/wrr.12196 Leo M. Nherera, Paul Trueman, Christopher D. Roberts, Leena Berg, A systematic review and meta-analysis of clinical outcomes associated with nanocrystalline silver use compared to alternative silver delivery systems in the management of superficial and deep partial thickness burns, Burns: Journal of the International Society for Burn Injuries 43, 2017-08, עמ' 939–948 doi: 10.1016/j.burns.2017.01.004 Heloisa Helena Nímia, Viviane Fernandes Carvalho, Cesar Isaac, Francisley Ávila Souza, Comparative study of Silver Sulfadiazine with other materials for healing and infection prevention in burns: A systematic review and meta-analysis, Burns: Journal of the International Society for Burn Injuries 45, 03 2019, עמ' 282–292 doi: 10.1016/j.burns.2018.05.014 Jason Wasiak, Heather Cleland, Fiona Campbell, Anneliese Spinks, Dressings for superficial and partial thickness burns, The Cochrane Database of Systematic Reviews, 2013-03-28, עמ' CD002106 doi: 10.1002/14651858.CD002106.pub4 A. Heyneman, H. Hoeksema, D. Vandekerckhove, A. Pirayesh, The role of silver sulphadiazine in the conservative treatment of partial thickness burn wounds: A systematic review, Burns: Journal of the International Society for Burn Injuries 42, 2016-11, עמ' 1377–1386 doi: 10.1016/j.burns.2016.03.029 Joachim Dissemond, Johannes Georg Böttrich, Horst Braunwarth, Jörg Hilt, Evidence for silver in wound care - meta-analysis of clinical studies from 2000-2015, Journal der Deutschen Dermatologischen Gesellschaft = Journal of the German Society of Dermatology: JDDG 15, 2017-05, עמ' 524–535 doi: 10.1111/ddg.13233 Gregor B. E. Jemec, Jean Charles Kerihuel, Karen Ousey, Sanne Lise Lauemøller, Cost-effective use of silver dressings for the treatment of hard-to-heal chronic venous leg ulcers, PloS One 9, 2014, עמ' e100582 doi: 10.1371/journal.pone.0100582 David Leaper, Christian Münter, Sylvie Meaume, Alessandro Scalise, The use of biatain Ag in hard-to-heal venous leg ulcers: meta-analysis of randomised controlled trials, PloS One 8, 2013, עמ' e67083 doi: 10.1371/journal.pone.0067083 George Tokmaji, Hester Vermeulen, Marcella CA Müller, Paulus HS Kwakman, Cochrane Database of Systematic Reviews, Chichester, UK: John Wiley & Sons, Ltd, 2011-07-06, עמ' CD009201. (באנגלית) Andrew F. Shorr, Marya D. Zilberberg, Marin Kollef, Cost-effectiveness analysis of a silver-coated endotracheal tube to reduce the incidence of ventilator-associated pneumonia, Infection Control and Hospital Epidemiology 30, 2009-08, עמ' 759–763 doi: 10.1086/599005 Xiao Li, Qiang Yuan, Li Wang, Liang Du, Silver-coated endotracheal tube versus non-coated endotracheal tube for preventing ventilator-associated pneumonia among adults: a systematic review of randomized controlled trials, Journal of Evidence-Based Medicine 5, 2012-02, עמ' 25–30 doi: 10.1111/j.1756-5391.2012.01165.x Tabatha Kane, Faith Claman, Silver tube coatings in pneumonia prevention, Nursing Times 108, 2012 Sep 4-10, עמ' 21–23 Michelle Beattie, Can silver alloy catheters reduce infection rates?, Nursing Times 107, 2011 Jul 26-Aug 1, עמ' 19–20, 22 K. Schumm, T. B. L. Lam, Types of urethral catheters for management of short-term voiding problems in hospitalized adults: a short version Cochrane review, Neurourology and Urodynamics 27, 2008, עמ' 738–746 doi: 10.1002/nau.20645 T. B. Karchmer, E. T. Giannetta, C. A. Muto, B. A. Strain, A randomized crossover study of silver-coated urinary catheters in hospitalized patients, Archives of Internal Medicine 160, 2000-11-27, עמ' 3294–3298 doi: 10.1001/archinte.160.21.3294 S. Saint, D. L. Veenstra, S. D. Sullivan, C. Chenoweth, The potential clinical and economic benefits of silver alloy urinary catheters in preventing urinary tract infection, Archives of Internal Medicine 160, 2000-09-25, עמ' 2670–2675 doi: 10.1001/archinte.160.17.2670 Yoon Ji Choi, Jae Kwan Lim, Jeong Jun Park, Hyub Huh, Chlorhexidine and silver sulfadiazine coating on central venous catheters is not sufficient for protection against catheter-related infection: Simulation-based laboratory research with clinical validation, The Journal of International Medical Research 45, 2017-06, עמ' 1042–1053 doi: 10.1177/0300060517708944 Floriana Zennaro, Joaquim António Oliveira Gomes, Armando Casalino, Magda Lonardi, Digital radiology to improve the quality of care in countries with limited resources: a feasibility study from Angola, PloS One 8, 2013, עמ' e73939 doi: 10.1371/journal.pone.0073939 Alan B.G. Lansdown, Current Problems in Dermatology, כרך 33, Basel: KARGER, 2006, עמ' 17–34. (באנגלית) A. Rosenblatt, T. C. M. Stamford, R. Niederman, Silver diamine fluoride: a caries "silver-fluoride bullet", Journal of Dental Research 88, 2009-02, עמ' 116–125 doi: 10.1177/0022034508329406 Chris Deery, Silver lining for caries cloud?, Evidence-Based Dentistry 10, 2009, עמ' 68 doi: 10.1038/sj.ebd.6400661 Man C. Fung, Debra L. Bowen, Silver Products for Medical Indications: Risk-Benefit Assessment, Journal of Toxicology: Clinical Toxicology 34, 1996-01, עמ' 119–126 doi: 10.3109/15563659609020246 Do-Young Rhee, Sung-Eun Chang, Mi-Woo Lee, Jee-Ho Choi, Treatment of Argyria after Colloidal Silver Ingestion Using Q-Switched 1,064-nm Nd:YAG Laser: TREATMENT OF ARGYRIA AFTER COLLOIDAL SILVER INGESTION, Dermatologic Surgery 34, 2008-07-24, עמ' 1427–1430 doi: 10.1111/j.1524-4725.2008.34302.x Rosemary Jacobs, Argyria: my life story, Clinics in Dermatology 24, 2006-01, עמ' 66–69; discussion 69 doi: 10.1016/j.clindermatol.2005.09.001 Ian Chopra, The increasing use of silver-based products as antimicrobial agents: a useful development or a cause for concern?, The Journal of Antimicrobial Chemotherapy 59, 2007-04, עמ' 587–590 doi: 10.1093/jac/dkm006 Spacecraft Water Exposure Guidelines for Selected Contaminants: Volume 1, Washington, D.C.: National Academies Press, 2004-03-19 Lansdown, A. B. G. (Alan B. G.), Silver in Healthcare : Its Antimicrobial Efficacy and Safety in Use, Cambridge: Royal Society of Chemistry, 2010 {{{מחבר}}}, Assessing Microbial Safety of Drinking Water, 2003-03-20 doi: 10.1787/9789264099470-en Jason C. Ong, Mindfulness-based therapy for insomnia., Washington: American Psychological Association, 2017, עמ' 3–8 {{{מחבר}}}, Over-the-counter drug products containing colloidal silver ingredients or silver salts. Department of Health and Human Services (HHS), Public Health Service (PHS), Food and Drug Administration (FDA). Final rule, Federal Register 64, 1999-08-17, עמ' 44653–44658 Mark Newman, Paul Kolecki, Argyria in the ED, The American Journal of Emergency Medicine 19, 2001-10, עמ' 525–526 doi: 10.1053/ajem.2001.25773 Michael T. Gaslin, Cory Rubin, Edmund A. Pribitkin, Silver nasal sprays: misleading Internet marketing, Ear, Nose, & Throat Journal 87, 2008-04, עמ' 217–220 T. Dai, Y. Y. Huang, S. K. Sharma, J. T. Hashmi, Topical antimicrobials for burn wound infections, Recent Patents on Anti-Infective Drug Discovery 5, 2010-06, עמ' 124–151 doi: 10.2174/157489110791233522 Daniel E. Borsuk, Michel Gallant, Diane Richard, H. Bruce Williams, Silver-coated nylon dressings for pediatric burn victims, The Canadian Journal of Plastic Surgery = Journal Canadien De Chirurgie Plastique 15, 2007, עמ' 29–31 doi: 10.1177/229255030701500111 {{{מחבר}}}, Silver dressings--do they work?, Drug and Therapeutics Bulletin 48, 2010-04, עמ' 38–42 doi: 10.1136/dtb.2010.02.0014